Referat Styremøte 08/2018

Tid: Tirsdag 21. august 2018 – kl. 18.00 – kl. 21.00

Sted: Miljørommet, Føyka

Til stede: Didrik von Hafenbrädl, Kristian Kalager, Olav Andenæs, Edel Sofie Nilsen, Ingvild Tandberg, Øivind Gultvedt,

Mads Lyngen, Stian Solberg,

Ikke tilstede: Helga Brun

|  |  |  |  |
| --- | --- | --- | --- |
| 63/18 | | Godkjennelse av innkalling og dagsorden til møtet 21. august 2018 og referat fra møte 07/18. Følgende saker ble avsluttet:  63/18, 64/18, 65/18, 66/18, 38/18, 47/18, 10/18, 69/18, 71/18  *«Vedtak:*  *Innkalling og dagsorden til møtet 21. august 2018 samt referat fra styremøte 07/18 ble godkjent.* | Styret v/Didrik |
| 64/18 | **Økonomi (fast punkt)**  Gjennomgang regnskap 2018  *Vedlegg: Prognose 2018 med kommentarer*  *«Vedtak:*  *Prognosen er bedre enn budsjett for 2018. Den ble gjennomgått av styret og tatt til etterretning.»* | | Adm v/Eva |
| 65/18 | **Rapport fra administrasjonen** (fast punkt)  *«Vedtak:*  *Styret tok informasjon til etterretning, men ønsker at flere av sakene skal behandles som egne saker med vedtak.»* | | Adm. v/Eva |
| 66/18 | **Oppfølging tidligere referat**:  Sak 66/12 Allianseavtale – ASK/AFH  Didrik orienterte om status. Georg Scheel orienterte styret om sakens bakgrunn. Forhandlingsutvalg ble nedsatt og består av styremedlem Øivind Gultvedt og Georg Scheel..  *«Vedtak:*  *Styret gav forhandlingsutvalget mandat til videre forhandlinger med Asker Fotball.»*  Sak 13/14 ASK – Føyka – Drengsrud  Styret ble orientert om siste møter med Asker kommune. Forhandlingsutvalget har senest arbeidet med en økonomimodell for prosjektet. Gruppene i Asker Skiklubb er invitert til å komme med innspill til hva de ønsker av anlegg.  Det ønskes et eget møte i nær fremtid mellom forhandlingsutvalget og styret for nødvendig avklaringer og en bredere gjennomgang.  *«Vedtak:*  *Styret tok orienteringen til etterretning».*  Sak 63/17 Ren klubb  Saken ble ikke behandlet.  Sak 10/18 Garderobebygget  Styret behandlet saken i januar 2018 og vedtok at DL skulle gå i dialog med Asker kommune basert på at Asker kommune overtar eierskapet til Garderobebygget (anlegg 2011), og at Asker Skiklubbs gjeld på Mnok 9 pluss renter slettes.  Asker kommune ønsker å stå ved inngåtte avtale og avventer Føyka-Drengsrud prosjektet. Det ble presisert at kommunen vil holde Asker Skiklubb ansvarlig for driftskostnader fra 2011 og fremover. Dette betyr at brukerne av huset må betale en gitt sum i driftskostnader for sin bruk.  *«Vedtak:*  *Styret tok orienteringen til etterretning».*  Sak 38/18 Momskompensasjon, årsmøtesak  Styret diskuterte på nytt hvorledes klubben - på en tilnærmet rettferdig måte mellom gruppene - kan finne frem til en rettferdig ordning.  «*Vedtak*  *Gruppene vil få overført et beløp basert på kompensasjon minus transaksjonskostnader. Styret vil orientere om saken for årsmøtet 2019.»*  Sak 40/18 Samarbeidsmodell for fotballklubbene i kommunen/ ny organisering av Asker Skiklubb Fotball  Styret diskuterte ny organisasjonsform for Asker Skiklubb fotball. Denne gruppen vil etter hvert telle langt over 1000 spillere og dette nødvendiggjør endret organisering.  *«Vedtak*  *«Styret tok orienteringen til etterretning. Asker Fotball Kvinner kontaktes med anmodning om at fotballgruppene i klubben møtes og diskuterer /informerer hverandre om endringer.»*  Sak 47/18 Markedstiltak Ski-Team  Styret ble forelagt avtalen for gjennomgang og godkjenning.  *«Vedtak:*  *Styreleder kan signere den foreviste avtalen.»*  Sak 52/18 GDPR  Saken ble ikke behandlet | | Styret v/Didrik  Styret v/Olav  Styret ved Kristian  Adm. v/Eva  Styret v/Olav  Styret v/Didrik, Øivind  Adm. v/Eva  Styret v/Kristian |
| 67/18 | **Felles sommerferietilbud 2019**  Innspill fra Styret? DL vil ta kontakt med gruppene for å utrede et slikt tilbud.  *«Vedtak:*  *DL kontakter gruppene med tanke på å gi barn et samlet og variert idrettstilbud gjennom Skiklubbens grupper sommer 2019.»* | | Adm v/Eva |
| 68/18 | **«Ung Idrett»**  Prosjektet ble presentert på Sportsstyremøtet 19. juni. Sportsstyret ønsket at adm. utreder videre for at saken så kan behandles i gruppene.  *«Vedtak:*  *DL vil kontakte gruppene og inviterer til møte for videre diskusjoner.»* | | Adm v/Eva |
| 69/18 | **Stipend kriterier**  Se vedlegg fra stipend-komiteen om endringer i «Hvem kan søke»  *«Vedtak:*  *Endringen gjelder kriterier for «Hvem kan søke». Styret har besluttet å følge stipendkomiteens forslag til endring».* | | Styret |
| 70/18 | **Klubbens æresbevisninger**:  *«Vedtak:*  *Innspill til endringer ble diskutert. Styret ønsker bekreftelse fra det sittende Rådet før endelig beslutning fattes.»* | | Styret |
| 71/18 | Eventuelt   * Skiklubbens dag   Kort orientering til styret. | | Alle |

24. august 2018 - ESS